സ്ത്രീകളെ വീട്ടില് കയറി പതിവായി അപമാനിക്കുന്നുവെന്ന് ആരോപണം യുവാവ് അറസ്റ്റില് തിരുവനന്തപുരം: 30.07.2021 കൂട്ടപരാതിക്ക് പിന്നാലെ കുളപ്പടയില് സ്ത്രീകളെ വീട്ടില് കയറി അപമാനിക്കുന്നത് പതിവാക്കിയ യുവാവിനെ ആര്യനാട് പൊലീസ് അറസ്റ്റ് ചെയ്തു. കള്ളന് ജ്യോതി എന്നു വിളിക്കുന്ന സുബീഷ് ആണ് പൊലീസ് പിടിയിലായത്.രാത്രി കാലങ്ങളില് സ്ത്രീകള് ഉള്ള വീടുകളില് കടന്നു കയറി അവരെ ഉപദ്രവിക്കുകയും, കുളിക്കുന്ന സമയം എത്തിനോക്കുകയും, വിഡിയോ എടുക്കുകയും മറ്റും ചെയ്യുന്നുവെന്നാണ് ഇയാള്ക്കെതിരെയുള്ള പരാതി. ലഹരി വസ്തുക്കള് ഉപയോഗിക്കുന്ന ഇയാള് കുളപ്പട ശ്രീധര്മ ക്ഷേത്രത്തില് വരുന്ന സ്ത്രീകളെ ഉപദ്രവിക്കുന്നത് പതിവായിരുന്നു എന്ന് ക്ഷേത്ര ഭാരവാഹികള് ആര്യനാട് പൊലീസില് പരാതി നല്കിയിരുന്നു. ഇതിന്റെ അടിസ്ഥാനത്തിലായിരുന്നു തുടര് നടപടി. കുളപ്പട റസിഡന്സ് അസോസിയേഷന് നിരവധി സ്ത്രീകള് ഒപ്പിട്ട പരാതി പൊലീസിന് നല്കിയിരുന്നു. കഞ്ചാവ് ഉപയോഗിക്കുന്നത് വിലക്കിയതിലുള്ള വിരോധം കൊണ്ട് ഗൃഹസ്ഥനെയും മകളേയും ആക്രമിച്ച് പരിക്കേല്പിച്ച കേസില് ഇയാളെ പൊലീസ് അന്വേഷിച്ചുവരികയായിരുന്നു. ആര്യനാട് എസ്എച്ഒ എന്ആര് ജോസും, എസ് ഐ ശ്രീലാല് ചന്ദ്രശേഖരനും മറ്റ് പൊലീസുകരും ഉള്പെട്ട സംഘമാണ് പ്രതിയെ അറസ്റ്റ് ചെയ്തത്.